b'\n_START_ARTICLE_\nElektri\xc4\x8dna rezonancija\n_START_SECTION_\nRezonancija u elektri\xc4\x8dnim titrajnim krugovima\n_START_PARAGRAPH_\nElektri\xc4\x8dni rezonantni sustavi imaju svojstvo da im u frekvencijskom podru\xc4\x8dju rezonancije elektri\xc4\x8dna impedancija poprima ekstremne vrijednosti \xc5\xa1to ima i odgovaraju\xc4\x87i utjecaj na veli\xc4\x8dinu elektri\xc4\x8dne struje u strujnom krugu kao odziva na vanjsku pobudu. Elektri\xc4\x8dna impedancija serijskog titrajnog kruga bi u idealnim uvjetima na rezonantnoj frekvenciji postala jednaka nuli, a elektri\xc4\x8dna impedancija paralelnog titrajnog kruga u istim uvjetima beskona\xc4\x8dno velika. Me\xc4\x91utim, u stvarnim uvjetima je postizanje ekstrema ograni\xc4\x8deno rezultantnim otporom gubitaka u titrajnom krugu (radni otpor zavojnice, odn. otpor izolacije kondenzatora).'